Спорт утыкущIэу 8 илъэсым и кIэ пщIондэ къыщызэIуахынущ Къэбэрдей-Балъкъэрым и щIыналъэхэм
Утыкухэр къызыхащIыкIынухэр, абыхэм щагъэувыну Iэмэпсымэхэр, апхуэдэуи футбол губгъуэм иралъхьэнухэр къащэхунущ «Демография» лъэпкъ проектым хыхьэ «Спортыр гъащIэм и мардэщ» щIыналъэ Iыхьэм хухаха мылъкумкIэ.
Программэм ипкъ иткIэ апхуэдэуи я мурадщ командэ къыхэхахэр гъэхьэзырыным яужь ит спорт зэгухьэныгъэхэм мылъкукIэ зыщIагъэкъуэну.
«Демография» лъэпкъ проектыр тещIыхьащ 2019 - 2024 гъэхэм икIи абы федеральнэ проектитху хеубыдэ: «Сабий къызыхэхъуа унагъуэхэм мылъкукIэ защIэгъэкъуэныр», «ЦIыхубзхэр IэнатIэкIэ къызэгъэпэщыныр», «Нэхъыжьхэр», «ЦIыхубэм я узыншагъэр гъэбыдэныр», «Спортыр гъащIэм и мардэщ» жыхуиIэхэр. Абыхэм япкъ иткIэ, 2024 гъэм и кIэм ирихьэлIэу республикэм и жылэхэм спорт губгъуэ цIыкIуи 120-рэ, псыгуэнхэр зыхэт физкультурэ-узыншагъэр щрагъэфIакIуэ IуэхущIапIэу 5 щащIынущ, апхуэдэуи Iуэху щхьэхуэхэм хухэха ФОК нэхъ цIыкIуу 25-рэ къызэрагъэпэщынущ. А псоми республикэм щыпсэухэм спортымрэ физкультурэмрэ дегъэхьэхынымкIэ мыхьэнэшхуэ яIэнущ.

